અમદાવાદ: અમરેલી-ધારી રોડ પર ૨૪ કલાક દરમિયાન બનેલા ત્રણ વાહન અકસ્માતના બનાવોમાં બે જિગરજાન મિત્રો સહિત ચાર યુવાનોના ઘટનાસ્થળે જ કમકમાટીભર્યા મોત નીપજતા અા પંથકમાં અરેરાટી ફેલાઈ છે. અમરેલી નજીકના કુકાવાવ પાસે અાવેલા સૂર્યપ્રતાપગઢના બે જિગરજાન મિત્રો ચેતન વઘાસિયા અને સચીન લાંગણોજા બાઈક ઉપર અમરેલી-ધારી રોડ પરથી પસાર થઈ રહ્યા હતા ત્યારે એસટી બસની અડફેટે બાઈક અાવી જતાં બંને મિત્રોને ગંભીર ઈજાઓ પહોંચતા બંનેના સારવાર મળતા પહેલા જ મોત થયા હતા. અા બંને મિત્રોએ અમરેલીમાં નવો શો-રૂમ લીધો હોય શો-રૂમનું કલરકામ કરાવી પરત ફરતા હતા ત્યારે અા ઘટના બની હતી.